Alejandro Lorenzo Alonso

Manuel Alejandro Lorenzo Alonso, popularmente coñecido como Caroca, nado en Chenlo (O Porriño) o 18 de febreiro de 1976, é un político galego do PPdeG.
 Traxectoria 
Profesional da automoción. En 2007 foi elixido alcalde pedáneo da Entidade Local de Menor de Chenlo polo PPdeG. Ó mesmo tempo foi o número 3 da candidatura do PPdeG ó concello do Porriño e foi eilixido concelleiro, situándose na oposición ata a moción de censura de febreiro de 2010, cando pasou a asumir responsabilidades de goberno baixo o mandato de Nelson Santos Argibay. En 2011 foi reelixido alcalde pedáneo cun 78% dos votos, así como concelleiro, mantendo responsabilidades de goberno municipal tras revalidar o PPdeG o goberno municipal con maioría absoluta. En 2015 foi novamente reelixido como alcalde pedáneo e continuou como concelleiro, se ben nesta ocasión na oposición. En marzo de 2017 fíxose cargo do PPdeG en Porriño, trala marcha do exalcalde Nelson Santos ArgibayEl PP de O Porriño inicia la carrera para intentar reconquistar la alcaldía.

En 2019 encabezou a candidatura do PPdeG ó concello, non concorrendo á reelección como pedáneo, e logrou a vitoria por maioría simple, mais non logrou a alcaldía dado que os demais grupos da corporación apoiaron a continuidade da socialista Eva García de la Torre como alcaldesa. Nese mandato foi designado deputado provincial. Trala dimisión da alcaldesa en novembro de 2021, foi investido alcalde do Porriño o 23 de decembro como cabeza da lista máis votada, ó non lograr nesta ocasión os demais grupos un acordo alternativo"Alejandro Lorenzo, del PP, nuevo alcalde de O Porriño" (23/12/2021) Atlántico Diario .. Nas eleccións municipais de 2023 encabezou novamente a candidatura do PPdeG foi reelixido alcalde con maioría absolutaEmocionado baño de masas del alcalde de O Porriño tras fallecer su abuela: «Te quiero como nunca». Foi novamente designado deputado provincial para dito mandato.

 Notas 

 Véxase tamén 
 Outros artigos 
Eleccións municipais no Porriño

Categoría:Alcaldes do Porriño
Categoría:Concelleiros do Porriño
Categoría:Deputados provinciais de Pontevedra
Categoría:Alcaldes de Galicia polo PPdeG
Categoría:Alcaldes de Galicia durante a democracia
Categoría:Nados no Porriño
Categoría:Nados en 1976
Categoría:Personalidades de Galicia sen imaxes